
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΠΤΥΞΙΑΚΩΝ ΠΡΑΞΕΩΝ ΚΑΙ ΣΥΜΒΑΣΕΩΝ Αρ. Φύλλου 36 

20 Φεβρουάριου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση εγκριτικής πράξης με αριθμ. 
54027/82/11.8.1982 για το φορτηγό πλοίο «ΜΠΑΛΚ 
ΒΕΝΤΣΟΥΡΕΡ» Νηολογίου Πειραιά 8406, ΔΔΣ/ 


8ΥΖΡ». 1 

Εγκατάσταση στην Ελλάδα γραφείου ή υποκαταστή¬ 
ματος της εταιρείας «ΑΟΤΙΟΝ ΜΑΒΙΤΙΜΕ 3.Α.» που 
εδρεύει στον ΠΑΝΑΜΑ. 2 


Τροποποίηση της ΙΕ/551/Ν.Ν 50235/27.11.97 απόφα¬ 
σης του Γενικού Γραμματέα Περιφέρειας Ηπείρου 
όπως τροποποιήθηκε μεταγενέστερα με την οποία 
έχει υπαχθεί η επένδυση της εταιρείας ΑΘΑ¬ 
ΝΑΣΙΟΣ ΝΑΚΟΣΑ.Ε. στις διατάξεις του Ν. 1892/90, 
όπως ισχύει. 3 

Τροποποίηση της ΙΕ/1277/Ν.Ν50211/28.5.97 απόφα¬ 
σης του Γενικού Γραμματέα Περιφέρειας Ηπείρου 
όπως τροποποιήθηκε μεταγενέστερα με την οποία 
έχει υπαχθεί η επένδυση της επιχείρησης ΒΑΣΙΛΕΙ¬ 
ΟΣ ΒΑΣΔΕΚΗΣ στις διατάξεις του Ν. 1892/90, όπως 


ισχύει. 4 

Ολοκλήρωση επένδυσης της εταιρείας «ΑΘΑΝΑΣΙΟΣ 
ΝΑΚΟΣ Α.Ε.» και οριστικοποίηση του κόστους αυ¬ 
τής. 5 

Ολοκλήρωση επένδυσης της εταιρείας «ΤΖΙΜΑΣ ΣΩ¬ 
ΤΗΡΙΟΣ - ΒΙΟΗΠΕΙΡΟΣ Ε.Ε.» και οριστικοποίηση 
του κόστους αυτής. 6 


Τροποποίηση της ΙΕ/512/Π07/1/144/10.5.2001 απόφα¬ 
σης του Γενικού Γραμματέα Περιφέρειας Ηπείρου 
με την οποία έχει υπαχθεί η επένδυση της εταιρεί¬ 
ας ΤΖΙΜΑΣ ΣΩΤΗΡΙΟΣ - ΒΙΟΗΠΕΙΡΟΣ Ε.Ε. στις δια¬ 
τάξεις του Ν. 2601 /98, όπως ισχύει. 7 

Τροποποίηση, ολοκλήρωση, οριστικοποίηση κόστους 
και έναρξη της παραγωγικής λειτουργίας επένδυ¬ 
σης της εταιρείας «ΠΟΣΝΑΙΔΟΥ ΟΛΓΑ & ΣΙΑ ΟΕ». 8 


ΑΠΟΦΑΣΕΙ Σ 

Αριθ. 3113.1.1031/1/2001 (1) 

Τροποποίηση εγκριτικής πράξης με αριθμ. 54027/82/ 
11.8.1982 για το φορτηγό πλοίο «ΜΠΑΛΚ ΒΕΝΤΣΟΥ- 
ΡΕΡ» Νηολογίου Πειραιά 8406, ΔΔΣ/3ΥΖΡ». 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΟΙΚΟΝΟΜΙΚΩΝ - 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α. Το άρθρο 13του Ν.Δ. 2687/53 «περί επενδύσεως και 
προστασίας Κεφαλαίων εξωτερικού» (ΦΕΚ 317 Α'/53), σε 
συνδυασμό με τις παραγράφους 2 και 3 του άρθρου 3 και 
παρ. 2 του άρθρου 10 του ίδιου Ν.Δ. 

β. Το Ν.Δ. 2928/54 «περί αυθεντικής ερμηνείας του άρ¬ 
θρου 13 του Ν.Δ. 2687/53 «περί επενδύσεως και προστα¬ 
σίας Κεφαλαίων εξωτερικού» (ΦΕΚ 163 Α'/54). 

γ. Τις ομόφωνες γνωμοδοτήσεις της Ολομέλειας του 
Νομικού Συμβουλίου του Κράτους με αριθμ. 513/7.5.1955 
και 967/22.9.1956. 

δ. Το Νόμο 1558/1985 «περί Κυβέρνησης και Κυβερνη¬ 
τικών Οργάνων»(ΦΕΚ 137 Α'/16.7. 1985). 

ε. Την κοινή απόφαση των Υπουργών Εθνικής Οικονο¬ 
μίας, Οικονομικών και Εμπορικής Ναυτιλίας με αριθμ. 
54027/82/11.8.1982, όπως αυτή τροποποιήθηκε, συμπλη¬ 
ρώθηκε και ισχύει σήμερα, για την έγκριση των όρων από 
τους οποίους διέπεται το νηολογημένο, σύμφωνα με το 
Ν.Δ. 2687/53, φορτηγό πλοίο «ΜΠΑΛΚ ΒΕΝΤΣΟΥΡΕΡ» 
Νηολογίου Πειραιά 8406, ΔΔΣ/3ΥΖΡ. 

στ. Την αριθμ. 37610/31.10.2001 Κοινή απόφαση του 
Πρωθυπουργού και Υπουργού Εθνικής Οικονομίας «Κα¬ 
θορισμός αρμοδιοτήτων του Υφυπουργού Εθνικής Οικο¬ 
νομίας Χρήστου Πάχτα» (ΦΕΚ 1485 Β/31.10.2001). 

ζ. Την αριθ.Πρωτ.1100383/1330/Α0006/31.10.2001 Α¬ 
πόφαση του Πρωθυπουργού και του Υπ. Οικονομικών 
«Καθορισμός αρμοδιοτήτων των Υφυπουργών Οικονομι¬ 
κών» (ΦΕΚ 1485 Β731.10.2001). 

η. Την από 12.11.2001 αίτηση του Παντελή Βασιλειάδη 
του Αναστασίου εκπροσώπου στην Ελλάδα της πλοιοκτή- 
τριας εταιρείας «3ΕΑΒΟ\Λ/ 3ΗΙΡΡΙΝΘ ΙΝΟ, με την οποία 
ζητεί την τροποποίηση των όρων 8, 16 και 17 της πιο πά¬ 
νω εγκριτικής πράξης. 

θ. Το Πιστοποιητικό του Κ.Λ.Π./Νηολόγια με αριθμ. 

2150/1.11.2001 από το οποίο προκύπτει ότι το πιο πάνω 
πλοίο βαρύνεται με μία (1) προτιμώμενη υποθήκη υπέρ 
της Τραπεζικής Εταιρείας «ΘΒΕΘΙΤ ΘΟΜΜΕΒΘΙΑΙ. ΘΕ 
ΕΒΑΝΘΕ» για ποσό δολαρίων ΗΠΑ δώδεκα εκατομμυ¬ 
ρίων εβδομήντα πέντε χιλιάδων (II.3.$ 12.075.000). 

ι. Την από 1.11.2001 επιστολή της πιο πάνω Τραπεζικής 
εταιρείας η οποία είναι ενυπόθηκη δανείστρια και συναι- 
νεί για την τροποποίηση των όρων 8,16 και 17 της πιο πά¬ 
νω εγκριτικής πράξης, αποφασίζουμε: 

Την τροποποίηση των όρων 8, 16 και 17της εγκριτικής 
απόφασης με αριθμό 54027/82/11/8/1982 (ΦΕΚ 
129/19.11.1982 ΤΑΠΣ), που αφορά το φορτηγό πλοίο 
«ΜΠΑΛΚ ΒΕΝΤΣΟΥΡΕΡ» Νηολ. Πειραιά 8406, ΔΔΣ/3ΥΖΡ 
και εγκρίνουμε την αντικατάσταση αυτών ως ακολούθως: 

8. Η σύνθεση πληρώματος του πλοίου ολικής χωρητι¬ 
κότητας 36.500 κόρωντο οποίο φέρει μηχανή εσωτερικής 
καύσεως 14.400 ΒΗΡ και είναι εφοδιασμένο με πλήρως 
αυτοματοποιημένες συσκευές και μηχανήματα και χαρα¬ 
κτηρισμένο από τον παρακολουθούντα αυτό νηογνώμο¬ 
να με το οικείο σύμβολο αυτοματισμού ότι έχει τη δυνα¬ 
τότητα λειτουργίας του μηχανοστασίου του πλήρως ανε- 
πάνδρωτου επί 24ώρου βάσεως καθορίζεται ως 
ακολούθως: 

Πλοίαρχος ένας (1) - Υποπλοίαρχος ένας (1) - Ανθυπο¬ 
πλοίαρχοι δύο (2)- Ναύκληρος ένας (1) - Ναύτες τρεις (3) 
- Μηχανικός Άλφα ένας (1) - Μηχανικός Βήτα ένας (1) - 
Μηχανικός Γάμα ένας (1) - Ηλεκτρολόγος ή Δόκιμος Μη¬ 
χανικός ένας (1) - Μάγειρος ένας (1) - Βοηθός Θαλαμη¬ 
πόλου ένας (1) - Σύνολο δεκατέσσερις (14). 

Αν από σημείωμα του ΓΕΝΕ προκύπτει ότι δενπροσφέ- 
ρεται προσοντούχος Ανθυποπλοίαρχος στη θέση του 
δευτέρου Ανθυποπλοιάρχου ναυτολογείται Δόκιμος 
Πλοίαρχος. 

Σε περίπτωση που το πλοίο παύσει να είναι χαρακτηρι¬ 
σμένο και να λειτουργεί ως πλήρως αυτοματοποιημένο η 
σύνθεσή του παύει να είναι η πιο πάνω καθοριζόμενη. 

Α.1. Κατά παρέκκλιση των οικείων διατάξεων, έκτης ορ¬ 
γανικής συνθέσεως τουλάχιστον έξι (6) Αξιωματικοί, πε- 
ριλαμβανομένου καιτου Πλοιάρχου, ο οποίος σε κάθε πε¬ 
ρίπτωση θα είναι Έλληνας και τρία (3) μέλη κατωτέρου 
πληρώματος θα είναι Έλληνες ναυτικοί αντιστοίχων ειδι¬ 
κοτήτων. Εκτων μελών του κατώτερου πληρώματος δύο 
(2) θ’ ανήκουν στο Προσωπικό Καταστρώματος και ένα 
(1) στο Προσωπικό Γενικών Υπηρεσιών με πτυχίο Θαλα¬ 
μηπόλου ή Μαγείρου ανάλογα με τη θέση ναυτολογήσε- 
ως. Τις πιο πάνω θέσεις δεν μπορεί να καταλαμβάνουν 
Δόκιμοι Αξιωματικοί ή σπουδαστές ΑΕΝ. 

2. Σε περίπτωση που διαπιστώνεται από την Αρχή ότι: 
α) Είναι δύσκολη η γρήγορη εξεύρεση κατάλληλων και 
ικανών Ελλήνων ναυτικών οι οποίοι να έχουν τα προσόντα 
που προβλέπονται από τις αντίστοιχες διατάξεις ή 
β) Οι Έλληνες ναυτικοί που έχουν τα προσόντα και προ- 
σφέρονται για εργασία ζητούν όρους διαφορετικούς από 
αυτούς που καθορίζονται από τις Ελληνικές διατάξεις 
που ισχύουν, ιδιαίτερα σε σχέση με το μισθολόγιο, 
τότε ο προβλεπόμενος στην παράγραφο Α1 ελάχιστος 
αριθμός Ελλήνων ναυτικών θα καλύπτεται, κατόπιν έγκρι¬ 
σής της, με Έλληνες ή αλλοδαπούς ναυτικούς των ειδι¬ 
κοτήτων που προβλέπονται στην αναφερόμενη παρ. Α1. 

Η διάρκεια της ναυτολόγησης των ανωτέρω αλλοδα¬ 
πών δεν μπορεί να είναι μικρότερη από έξι (6) μήνες και 
δύναται να παραταθεί εφόσον εξακολουθούν να υπάρ¬ 
χουν οι προϋποθέσεις των ανωτέρω εδαφίων α ή β. 


Με έγκριση της Αρχής οι περιορισμοί των εδαφίων (α) 
και (β) μπορεί να μην εφαρμόζονται εάν τούτο επιβάλλε¬ 
ται από τα γενικότερα ναυτιλιακά συμφέροντα της χώ¬ 
ρας. 

3. α. Επιπλέοντων ανωτέρω, θα ναυτολογείται ένας του¬ 
λάχιστον σπουδαστής ΑΕΝ (Πλοίαρχος ή Μηχανικός) ε¬ 
φόσον προσφέρονται. 

β. Ο πλοιοκτήτης μπορεί, μετά από έγκριση της Αρχής, 
να εξαντλεί την πιο πάνω υποχρέωσή του με τη ναυτολό¬ 
γηση ενός επιπλέον σπουδαστή ΑΕΝ σε άλλο πλοίο, υπό 
Ελληνική σημαία, της αυτής διαχειρίσεως. Στη περίπτω¬ 
ση αυτή θα εισπράττονται εισφορές από το ΝΑΤ, για τον 
σπουδαστή ΑΕΝ (Πλοίαρχο ή Μηχανικό) από κάθε πλοίο 
χωριστά και δεν μπορεί να θεωρηθεί ως παράβαση των υ¬ 
ποχρεώσεων του πλοίου, σύμφωνα με τον παρόντα όρο 
και να υποχρεωθεί ο πλοιοκτήτης να καταβάλλει εισφο¬ 
ρές στο ΝΑΤ και τα λοιπά Ταμεία για το σύνολο της οργα¬ 
νικής συνθέσεως. 

4. Η θέση του Δοκίμου Πλοιάρχου ή Μηχανικού που 
προβλέπεται στην οργανική σύνθεση του πλοίου θα κα¬ 
ταλαμβάνεται από Έλληνα Δόκιμο Πλοίαρχο ή Μηχανικό 
που μπορεί να είναι και σπουδαστής ΑΕΝ της Β’ εκπαι¬ 
δευτικής περιόδου. Στην περίπτωση αυτή ικανοποιείται η 
απαίτηση της παραγράφου Α3α. Όταν δεν προσφέρονται 
Έλληνες η πιο πάνω θέση καλύπτεται από αλλοδαπούς. 

5. α) Κατά παρέκκλιση των διατάξεων της παραγράφου 
Β2 και εφόσον τηρούνται τ’ αναφερόμενα στις παραγρά¬ 
φους Α1, Α2, Α3, Α4, οι πλοιοκτήτες είναι υποχρεωμένοι 
να καταβάλλουν στο ΝΑΤ, υπέρ ΝΑΤ,ΤΠΑΕΝ, ΤΠΚΠΕΝ, 
ΚΕΑΝ, ΕΛΟΕΝ, με βάση την ισχύουσα κάθε φορά Ελλη¬ 
νική Συλλογική Σύμβαση τη δική τους τακτική εισφορά, ό¬ 
που αυτή προβλέπεται, καθώς επίσης και την τακτική ει¬ 
σφορά των Ελλήνων ναυτικών που είναι ναυτολογημένοι 
στο πλοίο, υπό την επιφύλαξη της παραγράφου Α3β, κα¬ 
θώς επίσης και για τους αλλοδαπούς ναυτικούς που έ¬ 
χουν ναυτολογηθεί σε θέσεις Ελλήνων που προβλέπονται 
από την παράγραφο Α1 και βάσει της διαδικασίας της πα¬ 
ραγράφου Α2. 

β) Εφόσον συντρέχουν οι προϋποθέσεις της παραγρά¬ 
φου Α2 αή β δικαιολογείται παρέκκλιση εφαρμογής των 
διαλαμβανομένων στις παραγράφους Α1, Α2, Α3, για ένα 
(1) μόνο ναυτικό, πληντου πλοιάρχου, η οποία παρέκκλι¬ 
ση δεν μπορεί να υπερβαίνει συνολικά το ένα έκτο (1/6) 
του χρόνου ισχύος εκάστου ναυτολογίου και όχι παραπά¬ 
νω από τριάντα (30) ημέρες. Στην περίπτωση αυτή θα ε¬ 
φαρμόζονται επίσης τα προβλεπόμενα από το εδάφιο (α) 
αυτήςτης παραγράφου. 

γ) Κατά την αντικατάσταση του ναυτολογίου και προ- 
κειμένου να εφαρμοσθούντα προβλεπόμενα στο εδάφιο 
(5α), η πλοιοκτήτρια εταιρεία καταθέτει δήλωση στο ΝΑΤ 
ότι έχουν τηρηθεί τα προβλεπόμενα στις παραγράφους 
Α1, Α2, Α3, Α4, καιΑ5 (β). 

6.0 Υπουργός Εμπορικής Ναυτιλίας μπορεί με Απόφα¬ 
σή του να ανακαλέσει την παρούσα παράγραφο Α του ό¬ 
ρου 8 για το συγκεκριμένο πλοίο, εάν διαπιστωθεί ότι πα- 
ραβιάζονται οι όροι και οι προϋποθέσεις που καθορίζο¬ 
νται σ’ αυτή. 

Β.1. Επιτρέπεται η ναυτολόγηση αλλοδαπών ναυτικών 
πέρα από την οργανική σύνθεση του πληρώματος του 
πλοίου, χωρίς υποχρέωση καταβολής από αυτούς ή τους 
πλοιοκτήτες εισφορών προς το ΝΑΤ, το ΤΠΑΕΝ, το 
ΤΠΚΠΕΝ, το ΚΕΑΝ και τον ΕΛΟΕΝ. 

2. Οι πλοιοκτήτες είναι υποχρεωμένοι να καταβάλλουν 

στο ΝΑΤ με βάση την ισχύουσα κάθε φορά Ελληνική Συλ¬ 
λογική Σύμβαση τη δική τους τακτική εισφορά, καθώς ε¬ 
πίσης και την τακτική εισφορά των ναυτικών για το σύνο¬ 
λο της οργανικής συνθέσεως πληρώματος του πλοίου, 
περιλαμβανόμενων και των ναυτολογημένων αλλοδαπών 
ναυτικών. 

3. Διευκρινίζεται ότι σε περίπτωση που ο πλοιοκτήτης υ¬ 
ποχρεωθεί να καταβάλλει εισφορές για το σύνολο της ορ¬ 
γανικής συνθέσεως συνεπεία μη εντάξεώς του στην πα¬ 
ράγραφο Α5α ή μη συμμορφώσεώς του με την παράγρα¬ 
φο Α5β, τότε στις οφειλόμενες εισφορές θα 
συνυπολογίζονται και οι εισφορές που κατεβλήθησαν ή ο¬ 
φείλονται για τους ναυτολογημένους Έλληνες ή αλλοδα¬ 
πούς ναυτικούς. Η υποχρέωση αυτή αφορά μόνο το χρο¬ 
νικό διάστημα μη συμμορφώσεώς του πλοιοκτήτη προς 
τις παραγράφους Α1, Α2, Α3, Α4, Α5β. 

Γ. 1. Χωρίς να θίγεται η εφαρμογή των απαιτήσεων του 
όρου αυτού, επιτρέπεται η κατ’ εξαίρεση ναυτολόγηση 
Ελλήνων ή αλλοδαπών ναυτικών που δεν κατέχουν το α¬ 
ποδεικτικό ναυτικής ικανότητας που προβλέπεται για την 
θέση την οποία θα καλύψουν, μετά από έγκριση Λιμενικής 
ή Ελληνικής Προξενικής Αρχής, για χρονικό διάστημα και 
υπό τους όρους και τις προϋποθέσεις που καθορίζονται 
από τη Δ.Σ 3Τ0\Λ/ και τις σχετικές για την εφαρμογή της 
διατάξεις της εσωτερικής νομοθεσίας. 

2. Στους Έλληνες ναυτικούς που είναι ναυτολογημένοι 
σύμφωνα με την παράγραφο Γ1 καταβάλλεται ο μισθός 
που προβλέπεται από την αντίστοιχη Συλλογική Σύμβα¬ 
ση, για τη θέση στην οποία είναι ναυτολογημένοι. Η από¬ 
λυση όσων έχουν ναυτολογηθεί σύμφωνα με την παρά¬ 
γραφο Γ1 λόγω αντικαταστάσεώς τους με προσοντού- 
χους Έλληνες ναυτικούς συνεπεία λήξεως του χρόνου 
για τον οποίο χορηγήθηκε η έγκριση, δεν αποτελεί κα¬ 
ταγγελία της συμβάσεως από τον Πλοίαρχο, οι δε ναυτι¬ 
κοί που απολύονται για το λόγο αυτό δικαιούνται μόνο τα 
έξοδα παλιννοστήσεως. 

Δ. 1. Ο καταβαλλόμενος στους κατά τον παρόντα όρο 8 
ναυτολογούμενους αλλοδαπούς μισθός και λοιπές απο¬ 
δοχές είναι αντίστοιχες της θέσεως και ειδικότητας για 
την οποία ναυτολογούνται ή είχαν ναυτολογηθεί, άσχετα 
από τα τυχόν ατομικά τους προσόντα και καθορίζονται 
κατά παρέκκλιση κάθε αντίθετης διατάξεως Ελληνικών 
Νόμων ή Συλλογικών Συμβάσεων, από τις Συλλογικές 
Συμβάσεις Εργασίας του τόπου προελεύσεως του ναυτι¬ 
κού ή από αντίστοιχες διατάξεις της Χώρας αυτής ή από 
συμφωνίες που συνάπτονται ή είχαν συναφθεί ή θα συνα- 
φθούν από οποιαδήποτε Ελληνική επαγγελματική οργά¬ 
νωση πλοιοκτητών ή μεμονωμένων πλοιοκτητών ή διαχει¬ 
ριστών επιχειρήσεων πλοιοκτητών και της συνδικαλιστι¬ 
κής οργανώσεως του αλλοδαπού ναυτικού ή της 
δημόσιας Αρχής της Χώρας του. Το αυτό ισχύει για την α¬ 
τομική σύμβαση που υπογράφεται μεταξύ του αλλοδα¬ 
πού ναυτικού και του πλοιοκτήτη ή του πλοιάρχου ή του 
διαχειριστή ή του εκπροσώπου ή του πράκτορα του πλοί¬ 
ου. Ο μισθός και οι αποδοχές δεν μπορεί να είναι κατώ¬ 
τερες από αυτές που κάθε φορά ισχύουν στη Χώρα προ¬ 
ελεύσεως του αλλοδαπού ναυτικού. Για τους αλλοδα¬ 
πούς που έχουν ήδη ναυτολογηθεί στο πλοίο, η ισχύς 
αυτής της παραγράφου αρχίζει από τη νηολόγησή του υ¬ 
πό Ελληνική σημαία ή της χορηγήσεως σ’ αυτό προσωρι¬ 
νών ναυτιλιακών εγγράφων. 

2. Κάθε έλλειψη όρου για την αμοιβή και εργασία του 
αλλοδαπού ναυτικού συμπληρώνεται από τη νομοθεσία 


της Χώρας προελεύσεώςτου. 

Οι αλλοδαποί ναυτικοί δεν βαρύνονται με εισφορές για 
το ΝΑΤ ή για οποιοδήποτε άλλο Ελληνικό Ασφαλιστικό 
Ταμείο και δεν αποκτούν δικαίωμα ασφαλιστικής καλύψε- 
ως ή άλλης παροχής από τα Ταμεία αυτά. 

Υπό την επιφύλαξη της παραγράφου Α5α, ο πλοιοκτή¬ 
της δεν βαρύνεται με εισφορές προς οποιοδήποτε Ελλη¬ 
νικό Ασφαλιστικό Ταμείο, ούτε με άλλης μορφής ασφαλι¬ 
στική ή κοινωνική επιβάρυνση για τη χρησιμοποίηση των 
αλλοδαπών ναυτικών. 

Ε. Εάν το πλοίο βρίσκεται σε αργία ή παροπλισμό, οι ει¬ 
σφορές προς το ΝΑΤ υπολογίζονται μόνο επί του ναυτο¬ 
λογημένου πληρώματος για όσο χρόνο διαρκεί η σύμβα¬ 
ση ναυτολογήσεως κάθε ναυτικού. 

Το πλοίο, για τον υπολογισμό των εισφορών του ΝΑΤ, 
θεωρείται ότι βρίσκεται σε αργία ή παροπλισμό εφόσον 
παραμένει περισσότερο από είκοσι (20) ημέρες ακινητο- 
ποιημένο έχοντας διακόψει τους πλόες του. Μετά τη συ¬ 
μπλήρωση του χρόνου αυτού, η αργία ή ο παροπλισμός 
θεωρούνται ότι άρχισαν από την πρώτη ημέρα της ακινη- 
τοποιήσεώςτου. 

Μετακινήσεις με εντολή ή με άδεια της Λιμενικής Αρχής 
σε άλλο αγκυροβόλιο, δεν διακόπτουντην αργία ή τον πα¬ 
ροπλισμό. 

ΣΤ. Για τα υπόλοιπα θέματα εφαρμόζονται οι διατάξεις 
περί συνθέσεως πληρωμάτων των Ελληνικών εμπορικών 
πλοίων που ισχύουν κάθε φορά, εφόσον αυτές δεν έρχο¬ 
νται σε αντίθεση και με κάποιο άλλο όρο αυτής της εγκρι¬ 
τικής πράξεως. 

Ζ. Όταν οι συνθήκες προσφοράς και ζητήσεως ναυτι¬ 
κής εργασίας το απαιτούν, η Αρχή δύναται να καθιστά υ¬ 
ποχρεωτική τη διάνυση στη ξηρά της άδειας, κατηγορίας 
ή ειδικότητας Ελλήνων ναυτικών που υπηρετούν στο 
πλοίο, μετά την απόλυσή τους. Η άδεια υπολογίζεται σύμ¬ 
φωνα με τις ισχύουσες Συλλογικές Συμβάσεις εργασίας 
και χορηγείται το αργότερο με τη συμπλήρωση ενδεκάμι- 
σι μηνών συνεχούς υπηρεσίας στο πλοίο. 

16. α. Το πλοίο μπορείναπεριέλθεισε Ειδική Ναυτική Ε¬ 
πιχείρηση (Ε.Ν.Ε.) αποκλειστικός σκοπός της οποίας θα 
είναι η πλοιοκτησία τούτου ή άλλων πλοίων νηολογημέ¬ 
νων κατά τις διατάξεις του Ν.Δ. 2687/53, όπως ερμηνεύ- 
θηκε αυθεντικά με το Ν.Δ. 2928/54. Η Ειδική Ναυτική Ε¬ 
πιχείρηση αποτελεί Νομικό Πρόσωπο διεπόμενο από τις 
διατάξεις του Ν. 959/79 με τις πιο κάτω διαφορές και κα¬ 
τά παρέκκλιση από κάθε σχετική διάταξη οποιουδήποτε 
νόμου. 

β. Για την σύσταση της επιχείρησης απαιτείται κατα¬ 
στατικό που θα συντάσσεται και θα υπογράφεται από Δι¬ 
κηγόρο, που ασκεί τα καθήκοντά του στην Περιφέρεια 
του Πρωτοδικείου, όπου η έδρα της. Στον δικηγόρο αυτό 
απαγορεύεται οποιαδήποτε συμμετοχή στην επιχείρηση 
ή στη διοίκησή της. 

Η Ειδική Ναυτική Επιχείρηση μπορεί να καταχωρηθεί 
στο Μητρώο Ναυτικών Εταιρειών και πριν από την από¬ 
κτηση του πλοίου το οποίο αφορά αυτή η Εγκριτική Πρά¬ 
ξη, υπό την προϋπόθεση ότι εντός τριμήνου θα έχει απο¬ 
κτήσει την κυριότητα του πλοίου. Του τριμήνου παρερχο- 
μένου απράκτου η Ειδική Ναυτική Επιχείρηση, θεωρείται 
αυτοδικαίως λυθείσα. 

γ. Εκτός από το όνομα του συστήσαντος την Ειδική 
Ναυτική Επιχείρηση δικηγόρου καιτου αντικλήτου αυτής, 
δεν απαιτείται να κατονομάζονται στο καταστατικό τα 
πρόσωπα που ζήτησαντη σύστασή της ή που θα μετέχουν 

στην Επιχείρηση ή ανέλαβαν να καλύψουν το κεφάλαιό 
της ή θα αποτελέσουντο πρώτο της Διοικητικό Συμβού¬ 
λιο. 

δ. Δεν καταχωρίζεται στο Μητρώο Ναυτικών Εταιρειών 
η Ειδική Ναυτική Επιχείρηση αν στο καταστατικό της, δεν 
ορίζεται το όνομα του αντικλήτου (που μπορεί να είναι ο ί¬ 
διος με τον συστήσαντα αυτήν) και δεν συνοδεύεται με 
δήλωση αποδοχής του διορισμού του. Ο αντίκλητος στον 
οποίο πρέπει να αποστέλλονται ή να κοινοποιούνται τα 
προς την Επιχείρηση απευθυνόμενα έγγραφα και δικό¬ 
γραφα, πρέπει να έχει την επαγγελματική του εγκατά¬ 
σταση στην έδρα της Επιχείρησης. Αν παύσει να υπάρχει 
αντίκλητος διορίζεται από το Διοικητικό Συ μβούλιο άλλος 
εντός μηνός. Μέχρι και της ημέρας της καταχώρησης εις 
το Μητρώο Ναυτικών Εταιρειών του διορισμού και της α¬ 
ποδοχής του νέου αντικλήτου έγγραφα και δικόγραφα 
προς την Επιχείρηση αποστέλλονται και κοινοποιούνται 
στον γραμματέα του Πρωτοδικείου της έδρας της Επιχεί¬ 
ρησης. 

Ουδεμία μεταβολή του προσώπου του αντικλήτου ισχύ¬ 
ει προ της καταχωρήσεώς της στο Μητρώο Ναυτικών Ε¬ 
ταιρειών. 

Οι διατάξεις του εδαφίου αυτού σε καμία περίπτωση 
δεν επηρεάζουντην εφαρμογή των διατάξεωντου όρου 1 
της απόφασης αυτής για το διορισμό φυσικού προσώπου 
ως εγγυητού της πλοιοκτήτριας Επιχείρησης στην Ελλά¬ 
δα, ο οποίος θα ευθύνεταιγιατην εξόφληση των οφειλών 
του πλοίου προς το Δημόσιο, Ν.Π.Δ.Δ. ή επιχειρήσεις κοι¬ 
νής ωφελείας. 

ε. Η διάρκεια της Ειδικής Ναυτικής Επιχείρησης μπορεί 
να είναι και αορίστου χρόνου. Η διάρκειάτης σε καμία πε¬ 
ρίπτωση δεν επεκτείνεται πέραντου έτους από την ημέρα 
που η Επιχείρηση παύει να έχει στην κυριότητά της πλοίο 
νηολογημένο κατά το Ν.Δ. 2687/53. 

στ.Το Κεφάλαιο της εταιρείας εκφράζεται σε ξένο νόμι¬ 
σμα. 

ζ. Τις μετοχέςτης Ειδικής Ναυτικής Επιχείρησης μπορεί 
να αναλάβει, στο σύνολό τους, κατά τη σύστασή της ή να 
τις αποκτήσει μεταγενέστερα ένα μόνο πρόσωπο. Οι με¬ 
τοχές μεταβιβάζονται ελεύθερα, εκτός των ονομαστικών 
για τις οποίες ισχύουν οι περιορισμοί που αναφέρονται 
στο άρθρο 7 του Ν. 959/79 και στο καταστατικό της εται¬ 
ρείας. 

η. Η γενική συνέλευση της Ειδικής Ναυτικής Επιχείρη¬ 
σης συνέρχεται είτε στην έδρα της Επιχείρησης είτε σε 
άλλο τόπο, εντός ή εκτός της Ελλάδος με τη διαδικασία 
που ορίζει ελευθέρωςτο καταστατικό. 

Εάν το καταστατικό δεν ορίζει τέτοια διαδικασία, ισχύ¬ 
ουν οι διατάξειςτου Νόμου 959/79, όπως τροποποιούνται 
με την παρούσα πράξη. 

θ. Μέχρις ότου γίνει η διανομή των τίτλων μετοχών εις 
τους μετόχους, ως μέτοχοι λογίζονται πριν ορισθεί το 
πρώτο Διοικητικό Συμβούλιο, οι εφοδιασμένοι με βεβαίω¬ 
ση του συντάξαντος το καταστατικό Δικηγόρου, μετά δε 
τον ορισμό Διοικητικού Συμβουλίου οι εφοδιασμένοι με 
βεβαίωση του Προέδρου, που προσυπογράφεται εις την 
περίπτωση αυτή και από τον Γραμματέα του Διοικητικού 
Συμβουλίου. 

ι. Το γνήσιο της υπογραφής του συντάξαντος το πιο πά¬ 
νω Δικηγόρου και των Μελών του Διοικητικού Συμβουλί¬ 
ου και των μελών της Γ ενικής Συνελεύσεως των μετόχων, 
βεβαιώνει Δημόσια Αρχή, Δικηγόρος ή Συμβολαιογρά¬ 
φος. 


ια. Η καταχώρηση στο Μητρώον Ναυτικών Εταιρειών 
των εκάστοτε μελών του Διοικητικού Συμβουλίου και των 
προσώπων που εκπροσωπούν και δεσμεύουν την Ειδική 
Ναυτική Επιχείρηση είναι προαιρετική. Απαγορεύεται η 
παροχή εις τρίτους στοιχείων της Επιχείρησης που δεν εί¬ 
ναι καταχωρημένα στο Μητρώο. 

ιβ.Το καταστατικό της Ειδικής Ναυτικής Επιχείρησης 
μπορεί να προβλέπει ότι: 

(1) Το μετοχικό κεφάλαιο της εταιρείας θα καταβάλλε¬ 
ται, κατά την σύσταση της Ειδικής Ναυτικής Επιχείρησης 
εν όλω ή εν μέρει ή και θα αυξάνεται απεριόριστα μόνο με 
απόφαση του Διοικητικού Συμβουλίου ή της Γενικής Συ¬ 
νελεύσεως και χωρίς να απαιτείται τροποποίηση του κα¬ 
ταστατικού. 

(2) Η απόκτηση από την Ειδική Ναυτική Επιχείρηση πε¬ 
ριουσιακών στοιχείων αξίας μεγαλύτερης από το μετοχι¬ 
κό της κεφάλαιο θα τεκμαίρεται ως αύξηση τούτου. 

(3) Γ ια την τροποποίηση όρου του καταστατικού που ε¬ 
πιβάλλει περιορισμούς στις μεταβιβάσεις ονομαστικών 
μετοχών καθώς και στην κτήση μετοχών από αλλοδαπούς 
κατά το άρθρο 10 παρ. 2 του Νόμου 959/79, απαιτείται 
πλειοψηφία τα 2/3 του καταβεβλημένου εταιρικού κεφα¬ 
λαίου. 

(4) Η Ειδική Ναυτική Επιχείρηση με ομόφωνη απόφαση 
του Διοικητικού Συμβουλίου δύναται να εγγυάται δάνεια 
που παρέχονται σε άλλες πλοιοκτήτριες Εταιρείες ή δια- 
χειρίστριες πλοίων ή Εταιρείες κεφαλαίου (ΗΟΕϋΙΝΟ 
ΟΟΜΡΑΝΙΕ3) για εξυπηρέτηση ναυτιλιακών σκοπών. 

ιγ. Στην επωνυμία του Νομικού Προσώπου που θα συ- 
σταθεί με τις διατάξεις του παρόντος προστίθενται υπο¬ 
χρεωτικά οι λέξεις «Ειδική Ναυτική Επιχείρηση» και αντί¬ 
στοιχα τα αρχικά γράμματα Ε.Ν.Ε. 

ιδ. Η Ειδική Ναυτική Επιχείρηση τηρεί «βιβλίο εσόδων 
και εξόδων» στην ελληνική γλώσσα, σε οποιοδήποτε νό¬ 
μισμα. Εάν η διαχείρηση του πλοίου έχει ανατεθεί σε άλ¬ 
λη επιχείρηση που έχει υπαχθεί στις διατάξεις του Α.Ν. 
89/67, του Ν. 27/75 και Ν. 814/78, η τήρηση του βιβλίου 
αυτού δεν απαιτείται. Η τήρηση άλλων λογιστικών βι¬ 
βλίων, η σύνταξη ισολογισμού ή λογιστικών καταστάσεων 
δεν είναι υποχρεωτική. 

ιε. Όπου εις τον Νόμο 959/79 αναφέρεται ποσοστό με¬ 
τόχων 1/20, δια την Ειδική Ναυτική Επιχείρηση το ποσο¬ 
στό αυτό γίνεται 1 /5 και όπου αναφέρεται προθεσμία 20 ή 
30 ημερών, η προθεσμία αυτή γίνεται 10 ημέρες. 

Όπου στο νόμο 959/79 αναφέρεται η λέξη «σύμβαση», 
εις την περίπτωση της Ειδικής Ναυτικής Επιχείρησης, νο¬ 
είται το καταστατικό της. 

17.- Οι διατάξεις του άρθρου 5 Ν.Δ. 3323/55 όπως εκά¬ 
στοτε ισχύουν, δεν έχουν εφαρμογή ως προς την σύστα¬ 
ση της Επιχείρησης που ιδρύεται με τις διατάξεις του πιο 
πάνω όρου, την αύξηση του μετοχικού κεφαλαίου της και 
την απόκτηση από αυτήν περιουσιακών στοιχείων που εί¬ 
ναι απαραίτητα για την λειτουργία της. Η ίδρυση της Επι¬ 
χείρησης ή και αύξηση του κεφαλαίου αυτής απαλλάσσε¬ 
ται απάτην υποχρέωση καταβολής φόρου συγκεντρώσε- 
ως κεφαλαίου και οιουδήποτε άλλου τέλους ή εισφοράς 
υπέρ του Δημοσίου ή Τρίτων. 

Επίσης στην παραπάνω εγκριτική απόφαση και συγκε¬ 
κριμένα στους όρους 1 και 24, εγκρίνουμε την αντικατά¬ 
σταση της λέξεως εκπρόσωπος όπου αναφέρεται από τη 
λέξη εγγυητής. 

Η ισχύς αυτής της απόφασης που θαδημοσιευθείστην Ε¬ 
φημερίδα της Κυβερνήσεως και θα κοινοποιηθεί για εκτέ- 

λεση, αρχίζει από της υπογραφής υπό του Υπουργού Ε¬ 
μπορικής Ναυτιλίας του σήματος με το οποίο γνωστοποιεί¬ 
ται στον πλοίαρχο η έναρξη των διαδικασιών για την τροπο¬ 
ποίηση του όρου 8 της εγκριτικής πράξης του πλοίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 7 Φεβρουάριου 2002 

01 ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΧΡΗΣΤΟΣ ΠΑΧΤΑΣ ΑΠΟΣΤΟΛΟΣ ΦΩΤΙ ΑΔΗΣ 

ΕΜΠΟΡΙΚΗΣ ΝΑΥΤΙΛΙΑΣ 

ΓΙΩΡΓΟΣ ΑΝΩΜΕΡΙΤΗΣ 
-♦- 

Αριθ. 3122.1/3590/23923 (2) 

Εγκατάσταση στην Ελλάδα γραφείου ή υποκαταστήμα¬ 
τος της εταιρείας «ΑΟΤΙΟΝ ΜΑΒΙΤΙΜΕ 5.Α.» που ε¬ 
δρεύει στον ΠΑΝΑΜΑ. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΕΜΠΟΡΙΚΗΣ ΝΑΥΤΙΛΙΑΣ 

Έχουμε υπόψη: 

α. Τις διατάξεις του ΑΝ 89/67 «Για την εγκατάσταση 
στην Ελλάδα αλλοδαπών εμποροβιομηχανικών εταιρει¬ 
ών» (ΦΕΚ 132 Α'/67) όπως συμπληρώθηκαν με τον ΑΝ 
378/68 (ΦΕΚ82Α768). 

β. Τις διατάξεις του άρθρου 25 του Ν.27/75 (ΦΕΚ 77 Α7 
75) όπως αντικαταστάθηκε με το άρθρο 28 του Ν. 814/78 
(ΦΕΚ 144 Α778), τροποποιήθηκε με το άρθρο 77 παρ. 5 
του Ν. 1892/90 (ΦΕΚ 101 Α' /90) και αντικαταστάθηκε με 
το άρθρο 4 του Ν. 2234/94 (ΦΕΚ 142Α'31.8. 94). 

γ. Τις 1246.3/4/94/1. 12. 94, 1246.3/5/94/1. 12. 94, 
1246.3/6/94/1.12.94 κοινές αποφάσεις των Υπουργών Ε¬ 
θνικής Οικονομίας , Οικονομικών και Εμπορικής Ναυτι¬ 
λίας (ΦΕΚ 919 Β/14.12.94). 

δ. Τις διατάξεις του Νόμου 1558/1985 Περί Κυβέρνησης 
και Κυβερνητικών Οργάνων (ΦΕΚ 137 Α716.7.85). 

ε. Την από 22 Ιανουάριου 2002 αίτηση της εταιρείας ΑΟ- 
ΤΙΟΝ ΜΑΒΙΤΙΜΕ 3.Α. 

στ. Το αριθ. 3670996/18.1.2002 παράβολο Δ.Ο.Υ Α' ΠΕΙ¬ 
ΡΑΙΑ. 

ζ. Την αριθ. 37610/31.10.2001 Κοινή Απόφαση του Πρω¬ 
θυπουργού και του Υπουργού Εθνικής Οικονομίας «Κα¬ 
θορισμός αρμοδιοτήτων του Υφυπουργού Εθνικής Οικο¬ 
νομίας Χρήστου ΠΑΧΤΑ» (ΦΕΚ 1485/Β/31.10.2001), απο¬ 
φασίζουμε: 

Άρθρο 1 

1. Εγκρίνουμε την εγκατάσταση στην Ελλάδα γραφείου 
ή υποκαταστήματος της εταιρείας ΑΟΤΙΟΝ ΜΑΒΙΤΙΜΕ 
3. Α. που εδρεύει στον ΠΑΝΑΜΑ και την υπαγωγή της στις 
διατάξεις των Α.Ν. 89/67, 378/68 και του άρθρου 25 του 
Ν.27/75 όπως αντικαταστάθηκε με το άρθρο 4 του 
Ν.2234/94 με το σκοπό όπως εφόσον επιτρέπεται από το 
καταστατικό της, απασχολείται αποκλειστικά και μόνο με 
πράξεις που προβλέπονται στο άρθρο αυτό, δηλαδή με 
τη διαχείριση, εκμετάλλευση, ναύλωση, διακανονισμό α- 
βαριών, μεσιτεία αγοραπωλησιών ή ναυπηγήσεων ή ναυ- 
λώσεων πλοίων με Ελληνική ή ξένη σημαία πάνω από 500 


κόρους ολικής χωρητικότητας, με εξαίρεση τα επιβατηγό 
ακτοπλοϊκά πλοία και τα εμπορικά πλοία που εκτελούν ε¬ 
σωτερικούς πλόες, καθώς και με την αντιπροσώπευση 
πλοιοκτητριών εταιρειών, ως και επιχειρήσεων που έχουν 
σαν αντικείμενο εργασιών τις ίδιες με τις προαναφερόμε- 
νες δραστηριότητες. 

2. Ειδικότερα επιτρέπεται από το γραφείο ή υποκατά¬ 
στημα της εταιρείας να γίνονται στην Ελλάδα οι παρακά¬ 
τω εργασίες: 

α. Η επιμέλεια θεμάτων που αφορούν αποκλειστικά και 
μόνο τα πλοία τα οποία ανήκουν σ' αυτή ή τα πλοία που 
διαχειρίζεται ή εκμεταλλεύεται ή τα πλοία των επιχειρή¬ 
σεων που αντιπροσωπεύει και έχουν σχέση με: 

(1) Την εξεύρεση πληρωμάτων από την Ελλάδα ή το ε¬ 
ξωτερικό για την επάνδρωση των πιο πάνω πλοίων, την υ¬ 
πογραφή συμβάσεων ναυτικής εργασίας με τα πληρώμα¬ 
τα των πλοίων αυτών, καθώς και τις διατυπώσεις για την 
αποστολή και μετάβαση των πληρωμάτων σ' αυτά τα 
πλοία. Για την εξεύρεση και επάνδρωση των πιο πάνω 
πλοίων με Ελληνικά πληρώματα, πρέπει να τηρούνται οι 
διατάξεις της Ελληνικής Νομοθεσίας που ισχύουν κάθε 
φορά. 

(2) Την εκκαθάριση και εξόφληση στην Ελλάδα ή στο Ε¬ 
ξωτερικό κάθε οφειλόμενης παροχής, για τα πληρώματα 
των πιο πάνω πλοίων καθώς και μισθών, αποζημιώσεων 
κάθε είδους, που οφείλονται σ' αυτούς ή τις οικογένειές 
τους, νοσηλειών, αντιτίμων τροφοδοσίας, εξόδων μετα- 
βάσεως για ναυτολόγηση ή επαναπατρισμό και εμβασμά¬ 
των στις οικογένειες των ναυτικών. 

(3) Την ασθένεια ή εργατικό ατύχημα οποιουδήποτε μέ¬ 
λους πληρώματος των παραπάνω πλοίων όπως π.χ. κατα¬ 
βολή μισθών ασθένειας, αποζημιώσεων για ατυχήματα ή 
για ψυχική οδύνη, εξόφληση νοσηλειών, αμοιβών για¬ 
τρών και λοιπών εξόδων νοσοκομειακής και ιατροφαρμα¬ 
κευτικής περίθαλψης. 

(4) Την φορολογία των παραπάνω πλοίων μαζί με την ε¬ 
ξόφληση των σχετικών φόρων και τελών και την αμφισβή¬ 
τηση με κάθε νόμιμο μέσο της νομιμότητας των τυχόν φό¬ 
ρων, τελών, προστίμων κ.λ.π. που τους έχουν επιβληθεί. 

(5) Την συντήρηση, τις επισκευές, τις μετασκευές, τον 
εφοδιασμό, την κλάση των παραπάνω πλοίων, είτε οι σχε¬ 
τικές συμβάσεις και εργασίες συνάπτονται και εκτελού- 
νται στην Ελλάδα είτε στο Εξωτερικό. 

(6) Τον διορισμό και την ανάκληση πρακτόρων σε οποι- 
οδήποτε λιμάνιτου κόσμου, την αποστολή εμβασμάτων ε¬ 
ξόδων και αμοιβών των παραπάνω διοριζομένων πρακτό¬ 
ρων και τον έλεγχο των σχετικών λογαριασμών τους που 
αποστέλλονται. 

(7) Τις απαιτήσεις και υποχρεώσεις των παραπάνω 
πλοίων από οποιαδήποτε συμβατική ή εξωσυμβατική αι¬ 
τία όπως π.χ. αβαρίες, συγκρούσεις, επιθαλάσσιες αρω¬ 
γές κ.λπ. και την ενέργεια κάθε άλλης πράξης στην Ελλά¬ 
δα ή στο Εξωτερικό σχετικής με την διαχείριση και εκμε¬ 
τάλλευση πλοίων. Εξαιρούνται απαιτήσεις και 
υποχρεώσεις που αφορούν μεταφορές μεταξύ Ελληνι¬ 
κών λιμανιών. 

(8) Τη σύναψη συμβάσεων για την προμήθεια καυσίμων 
και λιπαντικών για τα παραπάνω πλοία, καθώς επίσης και 
συμβάσεων που αφορούν την προμήθεια ανταλλακτικών 
και εφοδίων καταστρώματος μηχανοστασίου και θαλαμη¬ 
πόλου. 

β. Η επιμέλεια θεμάτων σχετικά μετοΝΑΤ και γενικά την 
κοινωνική ασφάλιση του προσωπικού των πλοίων, που 

διαχειρίζεται ή εκμεταλλεύεται ή των επιχειρήσεων που 
αντιπροσωπεύει και την εξόφληση των σχετικών οφειλών. 

γ. Η τήρηση λογιστικών βιβλίων των επιχειρήσεων που 
αντιπροσωπεύει και διαχειρίζεται το Γ ραφείο ή Υποκατά¬ 
στημα, ο έλεγχος των λογαριασμών τους, η διενέργεια ει¬ 
σπράξεων και πληρωμών για λογαριασμό τούτων καθώς 
και η τήρηση λογαριασμών στις Τράπεζες της Ελλάδος ή 
του Εξωτερικού στο όνομά τους σε συνάλλαγμα του Ε¬ 
ξωτερικού. Επίσης η σύγκληση στην Ελλάδα των Διοικη¬ 
τικών Συμβουλίων και Γενικών Συνελεύσεων των ξένων 
αυτών ναυτιλιακών εταιρειών και η σύνταξη των Ισολογι¬ 
σμών και λογαριασμό αποτελεσμάτων χρήσης. 

δ. Η σύναψη συμβάσεων ναύλωσης, εκμίσθωσης και γε¬ 
νικά κάθε είδους συμβάσεως που αναφέρονται στην εκ¬ 
μετάλλευση πλοίων όπως στο άρθρο 1 της παρούσης, η 
επιμέλεια κάθε θέματος σχετικού με τις συμβάσεις αυτές 
όπως π.χ. η εκκαθάριση και είσπραξη ναύλων, μισθωμά¬ 
των, σταλιών και επισταλιών, αποζημιώσεων και η κατα¬ 
βολή αποζημιώσεων σχετικά με τις συμβάσεις αυτές. 

ε. Η επιμέλεια θεμάτων σχετικά με την ασφάλιση των 
πλοίων που διαχειρίζονται ή εκμεταλλεύονται σε ασφαλι¬ 
στές ή ασφαλιστικές εταιρείες, η πληρωμή των σχετικών 
ασφαλίστρων στην Ελλάδα ή στο Εξωτερικό καθώς επί¬ 
σης και η εγγραφή και διατήρηση των πλοίων σε συνεται¬ 
ρισμούς ασφαλίσεων αστικής ευθύνης του πλοιοκτήτου 
(0Ι_υΒ8). 

στ. Η διαπραγμάτευση και σύναψη με προμήθεια συμ¬ 
βάσεων ναυπηγήσεων μετασκευών ή επισκευών με Ναυ¬ 
πηγεία ή αγοραπωλησιών, πλοίων για λογαριασμό ξένων 
Ναυτιλιακών εταιρειών εφόσον τηρούνται οι σχετικές με 
την φορολογία των πλοίων διατάξεις, καθώς και η διαμε- 
σολάβηση για τη σύναψη συμβάσεων χρηματοδότησης 
των παραπάνω ναυπηγήσεων ή αγοραπωλησιών. 

ζ. Η μεσιτεία για τη ναύλωση πλοίων που αναφέρονται 
στην παρ. 1 του άρθρου αυτού και η επιμέλεια κάθε θέ¬ 
ματος σχετικά με την εργασία αυτή. 

3. Απαγορεύεται στο Γ ραφείο ή Υποκατάστημα που θα 
εγκατασταθεί να πρακτορεύει πλοία σε Ελληνικά λιμάνια 
καθώς και να αναπτύξει κάθε άλλη δραστηριότητα που 
δεν αναφέρεται στην απόφαση αυτή. 

Άρθρο 2 

1. Η εταιρεία ΑΟΤΙΟΝ ΜΑΒΙΤΙΜΕ5.Α., που εδρεύει στον 
ΠΑΝΑΜΑ, είναι υποχρεωμένη μέσα σε δύο μήνες από την 
δημοσίευση της απόφασης αυτής να καταθέσει στο Υ¬ 
πουργείο Εθνικής Οικονομίας (Ιδιωτικές Επενδύσεις) 
Τραπεζική εγγυητική επιστολή αναγνωρισμένης Τράπε¬ 
ζας του εσωτερικού ή εξωτερικού ποσού δολαρίων ΗΠΑ 
10 . 000 . 

Η εγγυητική αυτή επιστολή θα καταπίπτει υπέρ του Ελ¬ 
ληνικού Δημοσίου, σύμφωνα με την διαδικασία του άρ¬ 
θρου 4 του ΑΝ 378/68 σε περίπτωση παράβασης των δια¬ 
τάξεων των Α.Ν 89/67, 378/68 και του άρθρου 25 του Ν. 
27/75 όπως αντικαταστάθηκε με το άρθρο 4 του Ν. 
2234/94 καθώς και των όρων της απόφασης αυτής. 

2. Η παραπάνω εταιρεία έχει υποχρέωση: 

α. Όταν εγκαταστήσει Γ ραφείο ή Υποκατάστημα στην 
Ελλάδα σύμφωνα με το άρθρο 1, να γνωρίσει τούτο στα 
Υπουργεία Εθνικής Οικονομίας (Υπηρεσία Ιδιωτικών Ε¬ 
πενδύσεων) Οικονομικών (Διεύθυνση Φορολογίας Εισο¬ 
δήματος) και Εμπορικής Ναυτιλίας (Διεύθυνση Ναυτιλια¬ 
κής Πολιτικής και Ανάπτυξης). 

β. Να ενημερώνει μέσα στον μήνα Ιανουάριο κάθε χρό¬ 


νο τα παραπάνω Υπουργεία σχετικά με τη Δ/νση του Γ ρα¬ 
φείου ή Υποκαταστήματος της στην Ελλάδα, το αντικεί¬ 
μενο των εργασιών του, τον αριθμό, τα στοιχεία ταυτότη- 
τος και την ακριβή διεύθυνση διαμονής του ξένου και Ελ¬ 
ληνικού προσωπικού που απασχολείται σ' αυτό και το 
ποσό που εισάγεται κάθε χρόνο σε συνάλλαγμα και μετα- 
τρέπεται σε εθνικό νόμισμα. 

Τοποσότου εισαγομένου κάθε χρόνου συναλλάγματος 
θα πιστοποιείται με την προσκόμιση στα Υπουργεία Εθνι¬ 
κής Οικονομίας, Οικονομικών και Εμπορικής Ναυτιλίας 
των ακολούθων εγγράφων: 

(α) Βεβαίωσης Τράπεζας ή Τραπεζών, που λειτουργούν 
στην Ελλάδα, από τις οποίες θα προκύπτει το συνάλλαγ¬ 
μα που εισήχθη και μετετράπη σε εθνικό νόμισμα κατά το 
παρελθόν έτος που στο σύνολό του δεν δύναται να είναι 
κατώτερο των 50.000 δολ. ΗΠΑ. 

(β) Υπεύθυνης δήλωσης του Ν. 1599/86 με την οποία ο 
νόμιμος εκπρόσωπος της εταιρείας θα βεβαιώνει για το 
συνολικό συνάλλαγμα που εισήγαγε και μετέτρεψε σε ε¬ 
θνικό νόμισμα η εν λόγω εταιρεία κατά το παρελθόν έτος. 
Στην ίδια Υπεύθυνη δήλωση θα αναφέρονται και (ι) το πο¬ 
σό συν/τος που χρησιμοποίησε για κάλυψη των πάσης 
φύσεως δαπανών λειτουργίας του γραφείου της στην Ελ¬ 
λάδα και το οποίο δεν δύναται να είναι κατώτερο των 
50.000 δολ. ΗΠΑ, (ιι) τα ποσά συναλλάγματος που μετέ¬ 
τρεψε σε εθνικό νόμισμα η εταιρεία για την κάλυψη άλλων 
πληρωμών για λογαριασμό της ή για λογαριασμό τρίτων. 

Άπαντα τα ανωτέρω ποσά συναλλάγματος πρέπει να 
εμφανίζονται και στα τηρούμενα από την εταιρεία λογι¬ 
στικά βιβλία. 

γ. Να γνωστοποιεί κάθε μεταβολή της Ιθαγένειας της ε¬ 
ταιρείας, του τύπου υπό τον οποίο λειτουργεί αυτή, της έ¬ 
δρας, της επωνυμίας της, του αντικειμένου της, καθώς 
και του διευθυντού και εκπροσώπου αυτής στην Ελλάδα 
στα Υπουργεία Εθνικής Οικονομίας (Υπηρεσία Ιδιωτικών 
Επενδύσεων), Οικονομικών (Διεύθυνση Φορολογίας Ει¬ 
σοδήματος) και Εμπορικής Ναυτιλίας (Διεύθυνση Ναυτι¬ 
λιακής Πολιτικής και Ανάπτυξης) μέσα σε δεκαπέντε ημέ¬ 
ρες από την μεταβολή που έγινε. 

δ. Εφόσον απασχολεί αλλοδαπό προσωπικό, να γνωστο¬ 
ποιεί στα κατά τόπο Γ ραφεία Αλλοδαπών και Μετανάστευ¬ 
σης του Υπουργείου Εσωτερικών Δημόσιας Διοίκησης και 
Αποκέντρωσης με κοινοποίηση στα Υπουργεία Εθνικής Οι¬ 
κονομίας (Υπηρεσία Ιδιωτικών Επενδύσεων), Εμπορικής 
Ναυτιλίας (Διεύθυνση Ναυτιλιακής Πολιτικής και Ανάπτυ¬ 
ξης) και στα κατά τόπο τμή ματα Αλλοδαπών του Υπου ργεί- 
ου Δημόσιας Τάξης κάθε μεταβολή σχετικά με την πρό¬ 
σληψη, απόλυση, διεύθυνση κατοικίας του προσωπικού 
αυτού εντός ΙΟημέρου απάτης συντελέσεώςτης. 

ε. Νατακτοποιεί μέσα σε δύο μήνες όλες τις προς το Δη¬ 
μόσιο υποχρεώσεις της σε περίπτωση διαλύσεώς της ή 
καταργήσεως του Γ ραφείου ή Υποκαταστήματος που θα 
εγκατασταθεί στην Ελλάδα. 

στ. Απαγορεύεται οποιαδήποτε ανάμειξη ή προσφορά 
υπηρεσιών από μέρους του ξένου προσωπικού, που απα¬ 
σχολείται στο Γ ραφείο ή Υποκατάστημα της παραπάνω ε¬ 
ταιρείας, σε άλλες δραστηριότητες μέσα στην Ελληνική 
Επικράτεια. 

Άρθρο 3 

1. Η άδεια που χορηγείται μετά την απόφαση αυτή, παύ¬ 
ει να ισχύει και θεωρείται ότι δεν έχει χορηγηθεί ποτέ ε¬ 
φόσον: 

α. Η παραπάνω εταιρεία δεν εγκαταστήσει Γραφείο ή Υ¬ 
ποκατάστημα που προβλέπει το άρθρο 1 μέσα σε τρεις (3) 
μήνες από την ημέρα που ισχύει η απόφαση αυτή ή δεν κα¬ 
ταθέσει εμπρόθεσμα την εγγυητική επιστολή που αναφέ- 
ρεταιστηνπαραγρ. (1) του άρθρου 2της απόφασης αυτής. 

β. Η παραπάνω εταιρεία δεν γνωστοποιήσει στα Υπουρ¬ 
γεία Εθνικής Οικονομίας, Οικονομικών και Εμπορικής 
Ναυτιλίας μέσα στην παραπάνω τρίμηνη προθεσμία την 
εγκατάσταση στην Ελλάδα του Γ ραφείου ή Υποκαταστή¬ 
ματος της που ιδρύεται με την απόφαση αυτή. 

2. Η απόφαση αυτή μπορεί να ανακληθεί σε περίπτωση 
διαπιστώσεως παράβασης των όρων της από την εται¬ 
ρεία που προαναφέρθηκε. 

Άρθρο 4 

Η απόφαση αυτή ισχύει από τη δημοσίευσή της στην Ε¬ 
φημερίδα της Κυβέρνησης και για 5 έτη, μετά την παρέ¬ 
λευση των οποίων εφαρμογή έχουν οι διατάξεις της παρ. 
5 του άρθρου 4 του Ν. 2234/94. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς 13 Φεβρουάριου 2002 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ ΕΜΠΟΡΙΚΗΣ ΝΑΥΤΙΛΙΑΣ 

ΧΡΗΣΤΟΣ ΠΑΧΤΑΣ ΓΙΩΡΓΟΣ ΑΝΩΜΕΡΙΤΗΣ 
-♦- 

(3) 

Τροποποίηση της ΙΕ/551/Ν.Ν 50235/27.11.97 απόφασης 
του Γενικού Γραμματέα Περιφέρειας Ηπείρου όπως 
τροποποιήθηκε μεταγενέστερα με την οποία έχει υπα¬ 
χθεί η επένδυση της εταιρείας ΑΘΑΝΑΣΙΟΣ ΝΑΚΟΣ 
Α.Ε. στις διατάξεις του Ν. 1892/90, όπως ισχύει. 

Με την ΙΕ/5704/Ν.Ν50235/27.12.2001 απόφαση του Γε¬ 
νικού Γραμματέα Περιφέρειας Ηπείρου τροποποιήθηκε η 
απόφαση υπαγωγής, και εγκρίθηκε η αναμόρφωση του 
κόστους της επένδυσης της εταιρείας ΑΘΑΝΑΣΙΟΣ ΝΑ¬ 
ΚΟΣ Α.Ε. που αναφέρεται στην ίδρυση - μετεγκατάσταση 
βιομηχανίας παραγωγής προϊόντων από χαρτί στη 
Β.Ι.Π.Ε. Ιωαννίνων στο συνολικό κόστος των 185.940.000 
δρχ. αντί του προβλεπομένου στην απόφαση υπαγωγής 
συνολικού κόστους των 174.000.000 δρχ. δηλαδή ποσο¬ 
στό αύξησης 6,86% περίπου, με ποσοστό επιχορήγησης 
35% επί του συνολικού κόστους, δηλαδή συνολικό ποσό 
επιχορήγησης 65.079.000 δρχ. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Με εντολή Γ ενικού Γ ραμματέα Περιφέρειας 
Ο Διευθυντής 
ΦΩΤΗΣ ΡΑΠΤΗΣ 

-♦- 

(4) 

Τροποποίηση της ΙΕ/1277/Ν.Ν50211/28.5.97 απόφασης 
του Γενικού Γραμματέα Περιφέρειας Ηπείρου όπως 
τροποποιήθηκε μεταγενέστερα με την οποία έχει υπα¬ 
χθεί η επένδυση της επιχείρησης ΒΑΣΙΛΕΙΟΣ ΒΑΣΔΕ- 
ΚΗΣ στις διατάξεις του Ν. 1892/90, όπως ισχύει. 

Μετην ΙΕ/5644/Ν.Ν50211/27.12.2001 απόφαση του Γε¬ 
νικού Γ ραμματέα Περιφέρειας Ηπείρου τροποποιήθηκε η 


απόφαση υπαγωγής, και εγκρίθηκε η αναμόρφωση του 
κόστους της επένδυσης της ατομικής επιχείρησης ΒΑΣΙ¬ 
ΛΕΙΟΣ ΒΑΣΔΕΚΗΣ που αναφέρεται στην μετατροπή πα¬ 
ραδοσιακής οικίας σετουριστικό κατάλυμα Β'τάξεως δυ¬ 
ναμικότητας 6 δωματίων, 19 κλινών στη Βίτσα Ζαγορίου 
Ν. Ιωαννίνων στο συνολικό κόστος των 59.600.000 δρχ. α¬ 
ντί του προβλεπομένου στην απόφαση υπαγωγής συνο¬ 
λικού κόστους των 56.000.000 δρχ. δηλαδή ποσοστό αύ¬ 
ξησης 6,43% περίπου, με ποσοστό επιχορήγησης 35% ε¬ 
πί του συνολικού κόστους, δηλαδή συνολικό ποσό 
επιχορήγησης 20.860.000 δρχ. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Με εντολή Γ ενικού Γ ραμματέα Περιφέρειας 
Ο Διευθυντής 
ΦΩΤΗΣ ΡΑΠΤΗΣ 

-♦- 

(5) 

Ολοκλήρωση επένδυσης της εταιρείας «ΑΘΑΝΑΣΙΟΣ ΝΑ¬ 
ΚΟΣ Α.Ε.» και οριστικοποίηση του κόστους αυτής. 

Με την ΙΕ/5789/ΝΝ 50235/ 28.12.2001/Ν. 1892/90 από¬ 
φαση του Γ ενικού Γ ραμματέα Περιφέρειας Ηπείρου ολο¬ 
κληρώθηκε η επένδυση της εταιρείας «Αθανάσιος Νάκος 
Α.Ε.» που αναφέρεται στην ίδρυση - μετεγκατάσταση βιο¬ 
μηχανίας παραγωγής προϊόντων από χαρτί υγείας - χαρ¬ 
τοπετσέτες - χαρτί κουζίνας χαρτομάντηλο στην ΒΙΠΕ Ν. 
Ιωαννίνων. 

Το συνολικό κόστος της επένδυσης οριστικοποιείται στο 
ποσό των 185.940.000 δρχ. και το ενισχυόμενο κόστος στο 
ποσό των 185.940.000 δρχ. έναντι 174.000.000 δρχ της αρ¬ 
χικής υπαγωγής, δηλαδή συνολικό ποσοστό αύξησης 6,8%. 

Το ύψος της επιχορήγησης ορίστηκε στο ποσό των 
74.376.000 δρχ. που αποτελεί ποσοστό 40% του ενισχυό- 
μενου κόστους της επένδυσης. 

Η ίδια συμμετοχή ορίστηκε στο ποσό των 120.861.500 
δρχ. που αποτελεί ποσοστό 65% του συνολικού κόστους 
της επένδυσης που πραγματοποιήθηκε. 

Ημερομηνία ολοκλήρωσης της επένδυσης ορίστηκε η 
28.12.2001. 

Με την απόφαση αυτή εγκρίθηκε και η καταβολή του υ¬ 
πολοίπου της επιχορήγησης ποσού 32.485.400 δρχ. που 
προέκυψε μετά την παρακράτηση του 4%ο, ήτοι ποσό 
131.100 δρχ για επιχορήγηση ποσού 32.616.000 δρχ. 

Νέες θέσεις εργασίας: 8 Άτομα 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Με εντολή Γ ενικού Γ ραμματέα Περιφέρειας 
Ο Διευθυντής 
ΦΩΤΗΣ ΡΑΠΤΗΣ 

-♦- 

( 6 ) 

Ολοκλήρωση επένδυσης της εταιρείας «ΤΖΙΜΑΣ ΣΩΤΗ¬ 
ΡΙΟΣ - ΒΙΟΗΠΕΙΡΟΣ Ε.Ε.» και οριστικοποίηση του κό¬ 
στους αυτής. 

Με την απόφαση ΙΕ-ΟΕ/5754/Π07/1 /144/28.12.2001 
του Γενικού Γραμματέα Περιφέρειας Ηπείρου ολοκλη¬ 
ρώθηκε η επένδυση της εταιρείας « ΤΖΙΜΑΣ ΣΩΤΗΡΙΟΣ - 
ΒΙΟΗΠΕΙΡΟΣ Ε.Ε.», που αναφέρεται στην ίδρυση εργα¬ 
στηρίου εφηρμοσμένης έρευνας στην Άρτα. 

Το συνολικό κόστος της επένδυσης οριστικοποιείται 
στο ποσό των διακοσίων είκοσι εκατομμυρίων τετρακο- 
σίων ενενήντα χιλιάδων (220.490.000) δρχ. και το ενι- 
σχυόμενο κόστος στο ποσό των διακοσίων είκοσι εκατομ- 
μυρίων τετρακοσίων ενενήντα χιλιάδων (220.490.000) 
δρχ. έναντι διακοσίων δώδεκα εκατομμυρίων 
(212.000.000) δρχ. της αρχικής υπαγωγής, δηλαδή συνο¬ 
λικό ποσοστό αύξησης 4% περίπου. 

Το ύψος της επιχορήγησης ορίστηκε στο ποσό των ο¬ 
γδόντα οκτώ εκατομμυρίων εκατόν ενενήντα έξι χιλιάδων 
(88.196.000) δρχ. που αποτελεί ποσοστό 40% του ενι- 
σχυόμενου κόστους της επένδυσης. 

Η ίδια συμμετοχή ορίστηκε στο ποσό των εκατόν τριά¬ 
ντα δύο εκατομμυρίων διακοσίων ενενήντα τεσσάρων χι¬ 
λιάδων (132.294.000) δρχ. που αποτελεί ποσοστό 60% 
του συνολικού κόστους της επένδυσης που πραγματο¬ 
ποιήθηκε. 

Ημερομηνία ολοκλήρωσης της επένδυσης ορίστηκε η 
17.12.2001. 

Με την απόφαση αυτή εγκρίθηκε και η καταβολή της υ¬ 
πόλοιπης δόσης της επιχορήγησης ποσού ογδόντα επτά 
εκατομμυρίων οκτακόσιων σαράντα τριών χιλ. 
(87.843.000) δρχ. που προέκυψε μετά την παρακράτηση 
του 4%, ήτοι ποσό 353.000 δρχ. για επιχορήγηση ποσού 
88.196.000 δρχ. 

Νέες θέσεις εργασίας έξι (6). 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Με εντολή Γενικού Γραμματέα Περιφέρειας 
Ο Διευθυντής 
ΦΩΤΗΣ ΡΑΠΤΗΣ 

-♦- 

(7) 

Τροποποίηση της IΕ/512/Π 07/1 /144/10.5.2001 απόφασης 
του Γενικού Γραμματέα Περιφέρειας Ηπείρου με την 
οποία έχει υπαχθεί η επένδυση της εταιρείας ΤΖΙΜΑΣ 
ΣΩΤΗΡΙΟΣ - ΒΙΟΗΠΕΙΡΟΣ Ε.Ε. στις διατάξεις του Ν. 
2601/98, όπως ισχύει. 

Με την ΙΕ/5642/Π07/1/144/27.12.01 απόφαση του Γενι¬ 
κού Γ ραμματέα Περιφέρειας Ηπείρου, τροποποιήθηκε η 
απόφαση υπαγωγής και εγκρίθηκε η αναμόρφωση του 
κόστους της επένδυσης της εταιρείας ΤΖΙΜΑΣ ΣΩΤΗ¬ 
ΡΙΟΣ - ΒΙΟΗΠΕΙΡΟΣ Ε.Ε., που αναφέρεται στην ίδρυση 
εργαστηρίου εφηρμοσμένης έρευνας στην πόλη της Άρ¬ 


τας, στο συνολικό κόστος των 220.490.000 δρχ. αντί του 
προβλεπομένου στην απόφαση υπαγωγής συνολικού κό¬ 
στους των 212.000.000 δρχ., δηλαδή ποσοστό αύξησης 
4% περίπου, με ποσοστό επιχορήγησης 40% επί του συ¬ 
νολικού κόστους, δηλαδή συνολικό ποσό επιχορήγησης 
88.196.000 δρχ. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Με εντολή Γ ενικού Γ ραμματέα Περιφέρειας 
Ο Διευθυντής 
ΦΩΤΗΣ ΡΑΠΤΗΣ 

-*- 

( 8 ) 

Τροποποίηση, ολοκλήρωση, οριστικοποίηση κόστους και 
έναρξη της παραγωγικής λειτουργίας επένδυσης της 
εταιρείας «ΠΟΣΝΑΪΔΟΥ ΟΛΓΑ & ΣΙΑ ΟΕ». 

Με την απόφαση ΔΙΣΑ/5157/Π 10/1 /214/Ν.2601/98/ 

31.12.2001 του Γ.Γ.Π. Κρήτης ολοκληρώθηκε η επένδυση 
της εταιρείας «ΠΟΣΝΑΪΔΟΥ ΟΛΓΑ & ΣΙΑ ΟΕ» που αναφέ- 
ρεται σε ίδρυση μονάδας παραγωγής, μετεγκατάσταση 
και εσυγχρονισμός μονάδας παραγωγής παραδοσιακών 
προϊόντων. 

Το παραγωγικό κόστος της επένδυσης οριστικοποιείται 
στο ποσό των 107.400.000 δρχ. ή 315.187,09 ευρώ. 

Επί του παραγωγικού κόστους το ύψος της επιχορήγη¬ 
σης ορίστηκε στο ποσό των 32.220.000 δρχ. ή 94.556,13 
ευρώ που αποτελεί ποσοστό 30% επί της ενυσχυόμενης 
επένδυσης και της ίδιας συμμετοχής στο ποσό των 
75.180.000 δρχ. ή 220.360,96 ευρώ που αποτελεί ποσο¬ 
στό 70%. 

Ορίστηκε ημερομηνία ολοκλήρωσης της επένδυσης η 

19.12.2001 και πιστοποιήθηκε η έναρξη της παραγωγικής 
λειτουργίας της. 

Με την απόφαση αυτή εγκρίθηκε και η καταβολή του υ¬ 
πολοίπου της επιχορήγησης ποσού 15.120.000 δρχ. ή 
44.372,71 ευρώ. 

Η εξέταση του θέματος, έγινε κατά την συνεδρίαση της 
Γνωμ. Επιτροπής του άρθρου 8 του Ν. 2601/98 στις 
21 . 12 . 2001 . 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Με εντολή Γ ενικού Γ ραμματέα Περιφέρειας 
Η Διευθύντρια της ΔΙΣΑ 
ΑΝΑΣΤΑΣΙΑ ΜΠΕΝΕΤΑΚΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




